《海外饯客登舟，其情怀黯然，乃在离别之外，因为是诗》
清代·孙元衡

连山波阔远天垂，愁倍阳关酒满卮。展转别离无后约，丁宁珍满是危词。

一盘针路漫漫夜，十丈帆风猎猎时。百里已遥千里近，计程疑速又疑迟。

作者简介：安徽桐城人，字湘南。贡生。官至东昌知府。有《赤嵌集》，乃康熙四十四年任台湾同知后所作，记土风物产。